Kermasz z pòkôzkama tradicje i rãcznëch wërobinów zòrganizowôł kòscérsczi Browar i stowôra Kościerska Chata. Na stojiszczach to mógł sprawic rãczno robioné pisanczi, czipczi i palmë a téż jastrowé pùlwerkùchë i mazurczi. – Frekwencjô je wikszô niżlë më sã spòdzéwelë – gôdô òrganizatórka Halina Rogińskô. Na kùńc kermaszu wëstôwcowie zòrganizowelë licytacjã wëbrónëch produktów z jaczi wzątk pùdze na charitatiwné cele.